শালবনিতে কী কী বললেন মুখ্যমন্ত্রী? দেখুন একনজরে

ওয়েব ডেস্ক: আজ মুখ্যমন্ত্রী মমতা বন্দ্যোপাধ্যায় (Cm Mamata Banerjee) পশ্চিম মেদিনীপুরের শালবনিতে উপস্থিত হন তাপবিদ্যুৎ কেন্দ্র উদ্বোধন করতে। আর সেখানেই মুখ্যমন্ত্রীর সঙ্গে উপস্থিত ছিলেন ভারতের প্রাক্তন অধিনায়ক সৌরভ গাঙ্গুলী।

আজ শালবনিতে তাপবিদ্যুৎ কেন্দ্র শিলান্যাস করে মুখ্যমন্ত্রী বলেন, ‘তাপবিদ্যুৎ কেন্দ্রের জন্য রাজ্যের ২৩ জেলাই উপকৃত হবে’। তিনি আরও বলেন, ‘কর্মসংস্থান হবে ১৫ হাজার জনের’। ‘শালবনিতেই ২০০০ একরের শিল্প পার্ক তৈরি হচ্ছে’। পাশাপাশি, ‘বক্রেশ্বর-দুর্গাপুর ৬৬০ মেগাওয়াটের দু’টি বিদ্যুৎকেন্দ্র হবে’। শুধুতাই নয়, ‘সাঁওতালডিতে ৮০০ মেগাওয়েটের আরও দু’টি বিদ্যুৎকেন্দ্র তৈরি হবে’। শুধুতাই নয়, বিদ্যুৎতের চাহিদা মেটানোরও ব্যবস্থা গ্রহণ করা হয়েছে। তিনি বলেন, ‘বিদ্যুৎতের চাহিদা মেটাতে ৪৮ হাজার টাকা বিনিয়োগ করা হবে’। কর্মসংস্থান হবে ডেউচা-পাচামিতেও। ১ লক্ষ কর্মসংস্থান হবে সেখানে বলে জানান মুখ্যমন্ত্রী। রাজ্যের পক্ষ থেকে তৈরি করা হবে স্কিল ট্রেনিং সেন্টার। পাশাপাশি, পুরুলিয়াতেও বিনিয়োগ হবে পাঁচটি বড় শিল্পসংস্থার জন্য।

আরও পড়ুন: দেউচা পাচামিতে আরও ১ লক্ষ কর্মসংস্থান: মমতা

উল্লেখ্য, শালবনিতে জিন্দল গোষ্ঠীর পক্ষ থেকে ৬ হাজার কোটিরও বেশি টাকা খরচ করে ৮০০ মেগা ওয়াট করে দু’টি পাওয়ার প্ল্যান্ট তৈরি করা হয়েছে। আর সোমবার পশ্চিম মেদিনীপুরের শালবনিতে উপস্থিত হয়ে তারই শিলান্যাস করলেন মুখ্যমন্ত্রী মমতা বন্দ্যোপাধ্যায় (Cm Mamata Banerjee)। আর সেই অনুষ্ঠানে মুখ্যমন্ত্রী মমতা বন্দ্যোপাধ্যায়ের সঙ্গে উপস্থিত ছিলেন জিন্দাল কর্তারা এবং সৌরভ গাঙ্গুলী (Sourav Ganguly)।

এদিন মুখ্যমন্ত্রী তাপবিদ্যুৎ কেন্দ্র উন্মোচনের আগে, জিন্দল গোষ্ঠীর প্রধান সজ্জন জিন্দাল বলেন, ”আমি ৮-১০ বছর বাদে শালবনিতে এলাম। গত ১০ বছরে বিরাট উন্নয়ন হয়েছে এখানে। তার ক্রেডিট মমতা বন্দোপাধ্যায়ের। রাজ্যের উন্নতিতে দিদি অনেক কাজ করেছেন আর বাংলার উন্নতি হলে দেশেরও উন্নতি হবে।”

দেখুন অন্য খবর